Diari Oficial de la Generalitat Valenciana


Sumari del DOGV 5137, del 17-11-2005 (2005/12091)

RESOLUCIÓ de 26 d'octubre de 2005, del director general d'Energia, per la qual s'atorga a Iberdrola Distribución Eléctrica, SAU, autorització administrativa i s'aprova el projecte tècnic d'execució per a l'ampliació de la subestació transformadora de 132/20 kV denominada ST Oliva, situada al terme municipal d'Oliva, província de València. (ATASCT/2004/353).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5137

Data del DOGV
:   17-11-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/12834


Data del document
:   26-10-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Oliva
    * subministrament d'energia elèctrica
    * empresa privada

RESOLUCIÓ de 26 d'octubre de 2005, del director general d'Energia, per la qual s'atorga a Iberdrola Distribución Eléctrica, SAU, autorització administrativa i s'aprova el projecte tècnic d'execució per a l'ampliació de la subestació transformadora de 132/20 kV denominada ST Oliva, situada al terme municipal d'Oliva, província de València. (ATASCT/2004/353). [2005/12399]
  
Vista la sol·licitud presentada per Iberdrola Distribución Eléctrica, SAU, amb domicili a efectes de notificacions al c/ Isabel la Catòlica, 12, 46907 València, amb data 29 de novembre de 2004, davant del Servici Territorial d'Energia de València, perquè se li concedisca autorització administrativa i aprovació del projecte tècnic d'execució de l'ampliació consistent en una nova posició de bateria de condensadors de 132 kV en la subestació transformadora de 132/20 kV denominada ST Oliva, situada en el PK 193 de la N-332, en el paratge denominat Casa d'Hernal al camí del Pont de Bolo s/n, al terme municipal d'Oliva, província de València. Al mencionat escrit, s'adjuntava el projecte tècnic de la citada instal·lació, firmats per l'enginyer industrial Sr. David Almonacid Arnero i visat pel Col·legi Oficial d'Enginyers Superiors Industrials de la Comunitat Valenciana, demarcació de València amb data 23 de novembre de 2004.
  
Vist que el dia 28 de juny de 2005 es va publicar en el Butlletí Oficial de la Província de València l'anunci corresponent a la informació pública prevista en l'article 125 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
  
D'acord amb la documentació que obra en l'expedient, no s'han presentat al·legacions a la mencionada sol·licitud en el termini establit reglamentàriament.
  
Vist l'informe tècnic favorable de data 11 d'octubre de 2005, emés pel Servici Territorial d'Energia de València.
  
Atés que, d'acord amb la documentació que obra en l'expedient, l'ampliació sol·licitada es realitzarà en els mateixos terrenys ocupats per les instal·lacions de la ST Oliva, propietat d'Iberdrola Distribución Eléctrica, SAU.
  
Atés que, d'acord amb l'article 38 del Reial Decret 1955/2000, les instal·lacions l'autorització de les quals se sol·licita constituïxen instal·lacions de distribució elèctrica.
  
Vist que Iberdrola Distribución Eléctrica, SAU, està inscrita definitivament en la Secció 1a del Registre Administratiu de Distribuïdors, Comercialitzadors i Consumidors Qualificats de la Direcció General de Política Energètica i Mines del Ministeri d'Indústria, Turisme i Comerç.
  
Atés que, d'acord amb el projecte presentat, la finalitat de l'ampliació sol·licitada és millorar el subministrament i qualitat d'energia elèctrica subministrada per a satisfer les necessitats de demanda en la zona, amb garanties de seguretat i regularitat.
  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.
  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, en el Reial Decret 1955/2.000 d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, en relació, este últim, amb la disposició transitòria que conté.
  
Atés a la Direcció General d'Energia competent per a la resolució del present expedient, d'acord amb el que disposa l'article 16 del Decret 118/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
  
Esta Direcció General d'Energia resol:
  
Primer. Atorgar a Iberdrola Distribución Eléctrica, SAU, autorització administrativa per a la construcció de les instal·lacions elèctriques corresponents a l'ampliació de la subestació transformadora de 132/20 kV denominada ST Oliva, situada en el PK 193 de la N-332, en el paratge denominat Casa d'Hernal al camí del Pont de Bolo s/n, al terme municipal d'Oliva, província de València, les característiques principals del qual són:
  
Tensió de 132 kV
  
- Instal·lació d'una bateria de condensadors trifàsica, de 28,8 MVAr de potència, composta per 72 condensadors de 400 kVAr (en grup de 24 condensadors per fase), amb reactàncies limitadores de corrent i tensió nominal 141 kV i situada en una de les posicions de reserva de línia existents en el parc.
  
- Instal·lació de nou terminals per a cable aïllat en les terminals de la bateria.
  
- La posició de transformador està equipada amb:
  
- Un seccionador tripolar de barres.
  
- Un interruptor automàtic.
  
- Tres transformadors d'intensitat (un per fase).
  
- Sis seccionadors pantògrafs (dos grups de tres per a unir amb cada embarrat).
  
- Tres aïlladors de suport.
  
- Un transformador d'intensitat extra en la fase central de la bateria de condensadors.
  
- Equipament amb els aparells de mesura, comandament, control i proteccions per a l'adequada explotació.
  
- Pressupost: 102.056,87 euros.
  
Segon. Aprovar el projecte tècnic d'execució per a l'ampliació de la subestació citada en el punt primer de la present resolució, i habilitar el titular d'esta a la construcció de la instal·lació projectada.
  
La present resolució queda sotmesa a les condicions següents:
  
1. El seu atorgament es realitza sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació de territori i al medi ambient.
  
2. La instal·lació que s'ha d'executar complirà els reglaments aplicables a este tipus d'instal·lacions, i en particular amb el que establix el Reial Decret 3275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.
  
3. Les instal·lacions s'hauran de realitzar segons el projecte presentat. En el cas que fora necessari introduir modificacions respecte de la documentació presentada, el titular de la present autorització haurà de sol·licitar a esta Direcció General la corresponent autorització.
  
4. El termini previst per a l'execució de les instal·lacions és de sis mesos comptadors a partir de la notificació de la present resolució. No obstant això, amb anterioritat a la finalització del dit termini, Iberdrola Distribución Eléctrica, SAU, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.
  
5. El titular donarà compte de la terminació de les obres al Servici Territorial d'Energia de València als efectes de la sol·licitud d'autorització d'explotació, a la qual s'acompanyarà d'un certificat de direcció i final d'obra subscrit per tècnic facultatiu competent, en el qual s'acredita que és de conformitat amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.
  
6. L'administració deixarà sense efecte la present resolució en qualsevol moment en què observe l'incompliment de les condicions imposades en ella.
  
Contra la present resolució, que no posa fi a la via administrativa, es podrà interposar recurs d'alçada davant del secretari autonòmic d'Infraestructures en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.
  
València, 26 d'octubre de 2005.- El director general d'Energia: Antonio Cejalvo Lapeña.